Jelaskan Babad Urip dari Ahmad Taufik dalam bahasa jawa

Ahmad Taufik lair tanggal 12 Juli 1965 ing Jakarta saka kulawarga keturunan Hadhrami. Sawisé ngrampungaké sekolah ing SMAN 24 Jakarta, dhèwèké nerusaké pawiyatan ing Universitas Islam Bandung lan lulus kanthi gelar sarjana hukum. Nalika ing universitas, dhèwèké kerep mèlu kagiyatan démo-démo mahasiswa nglawan pamréntah kaya ta démo kasus Badega. Dhèwèké rampung program master utawa S2 ing jurusan Hubungan Internasional  Universitas Padjadjaran.

Sawisé Taufik lulus saka pawiyatan Univèrsitas Islam Bandung, dhèwèké mundhut garwa kanca pawiyatané sing jenengé Syafai`liyin. Taufik nalika uripé remen karo nglukis lan geguritan, kaya ta sawektu dhèwèké di kunjara nggawé geguritan-geguritan kanggo kanca-kancané lan kanggo kritik pamréntah "Orde Baru".

Ahmad Taufik miwiti karier makarya ing babagan jurnalistik minangka dadi juru warta ing Majalah Wulanan Generasi Muda Islam Estafet lan uga makarya kanggo Majalah Berita Mingguan TEMPO. Akèh banget panghargyan sing ditrima Taufik nalika dadi Juruwarta, salah sawijiné menang sawetara lomba lan anugerah jurnalistik ing taun 2008, 2009, lan penghargaan Mochtar Lubis Award bidang penulisan Publik Publisher 2011. Ahmad Taufik uga ngerti wis nulis sawetara buku berjudul ''Penjara The Untold Stories'' lan dhèwèké tau ngliput 40 dina ing negara Pakistan-Afganistan (Wilayah Suku pedalaman) nalika Amèrika Serikat nyerang Pemerintahan Taliban ing Afganistan taun 2001 nganti pilihan pemilihan umum ing Irak, 24 Januari –1 Maret 2005. Nalika dadi advokat, Ahmad Taufik kerep aktip mbela wong sing ora duwé amarga diskriminasi ékonomi lan agama, wong kéré, lan wong-wong sing didolimi. Ing babagan Advokat lan kemanusiaan, Ahmad Taufik uga gabung karo koalisi Advokat internasional kanggo ngelindungi hak-hak bangsa Palestina. Ahmad Taufik séda ing dina kemis tanggal 23 maret 2017 ing Rumah Sakit Medistra Jakarta amarga lara kanker paru-paru.